CELEX: 22013D0238
Language: lt
Date: 1386892800000
Title: 2013 m. gruodžio 13 d. EEE jungtinio komiteto sprendimas Nr. 238/2013, kuriuo iš dalies keičiamas EEE susitarimo XX priedas (Aplinka)

22.5.2014   
            
            
               LT
            
            
               Europos Sąjungos oficialusis leidinys
            
            
               L 154/42
            
         EEE JUNGTINIO KOMITETO SPRENDIMAS
   Nr. 238/2013
   2013 m. gruodžio 13 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2010 m. spalio 22 d. Komisijos sprendimas 2010/634/ES, kuriuo patikslinamas bendras Europos Sąjungos apyvartinių taršos leidimų, kurie 2013 m. turi būti išduoti pagal ES apyvartinių taršos leidimų prekybos sistemą, skaičius ir panaikinamas Sprendimas 2010/384/ES (1), turi būti įtrauktas į EEE susitarimą;
            
         
               (2)
            
            
               2013 m. rugsėjo 5 d. Komisijos sprendimas 2013/447/ES dėl standartinio pajėgumo naudojimo koeficiento laikantis Sprendimo 2011/278/ES 18 straipsnio 2 dalies (2) turi būti įtrauktas į EEE susitarimą;
            
         
               (3)
            
            
               2013 m. rugsėjo 5 d. Komisijos sprendimas 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (3), turi būti įtrauktas į EEE susitarimą;
            
         
               (4)
            
            
               todėl EEE susitarimo XX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XX priedas iš dalies keičiamas taip:
   
               1.
            
            
               Po 24alc punkto (Komisijos sprendimas 2011/278/ES) įterpiamas šis punktas:
               
                           „21alca.
                        
                        
                           
                              32013 D 0447: 2013 m. rugsėjo 5 d. Komisijos sprendimas 2013/447/ES dėl standartinio pajėgumo naudojimo koeficiento laikantis Sprendimo 2011/278/ES 18 straipsnio 2 dalies (OL L 240, 2013 9 7, p. 23).“
                        
                     
         
               2.
            
            
               Po 21ale punkto (Komisijos reglamentas (ES) Nr. 550/2011) įterpiama:
               
                           „21alf.
                        
                        
                           
                              32010 D 0634: 2010 m. spalio 22 d. Komisijos sprendimas 2010/634/ES, kuriuo patikslinamas bendras Europos Sąjungos apyvartinių taršos leidimų, kurie 2013 m. turi būti išduoti pagal ES apyvartinių taršos leidimų prekybos sistemą, skaičius ir panaikinamas Sprendimas 2010/384/ES (OL L 279, 2010 10 23, p. 34) su pakeitimais, padarytais:
                           
                                       —
                                    
                                    
                                       
                                          32013 D 0448: 2013 m. rugsėjo 5 d. Komisijos sprendimu 2013/448/ES (OL L 240, 2013 9 7, p. 27).
                                    
                                 
                     
                           21alg.
                        
                        
                           
                              32013 D 0448: 2013 m. rugsėjo 5 d. Komisijos sprendimas 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (OL L 240, 2013 9 7, p. 27).
                           Sprendimo nuostatos šio Susitarimo tikslais pritaikomos taip:
                           1 ir 2 straipsniai netaikomi.“
                        
                     
         2 straipsnis
   
      Europos Sąjungos oficialiojo leidinio EEE priede skelbtini sprendimų 2010/634/ES, 2013/447/ES ir 2013/448/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. gruodžio 14 d., jei buvo pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gruodžio 13 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
      
   
   
      (1)  OL L 279, 2010 10 23, p. 34.
   
      (2)  OL L 240, 2013 9 7, p. 23.
   
      (3)  OL L 240, 2013 9 7, p. 27.
   
      (4)  Konstitucinių reikalavimų nenurodyta.